钦定古今图书集成/明伦汇编/氏族典/第438卷 > 《廖用贤尚友录》 > 夏鲁奇
## 钦定古今图书集成/明伦汇编/氏族典/第438卷 > 《廖用贤尚友录》 > 夏鲁奇

按《五代史夏鲁奇传》：“鲁奇，字邦杰，青州人。唐庄宗时，
赐姓名曰李绍奇。其后庄宗赐姓名者，皆复其故。鲁
奇初仕梁，为宣武军校，后奔于晋，为卫护指挥使，庄
宗以为磁州刺史，从战中都，擒王彦章，庄宗壮之，拜
郑州防御使，迁河阳节度使，为政有惠爱，徙镇武信。
东川董璋反，攻遂州，鲁奇闭城拒之，旬月救兵不至”，
城中食尽，鲁奇自刎死。